pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-  “ยุติธรรม” ประชุมคณะกรรมการราชทัณฑ์ พิจารณาร่างกฎหมายลำดับรอง
วันอาทิตย์ที่ 18 กุมภาพันธ์ 2561
“ยุติธรรม” ประชุมคณะกรรมการราชทัณฑ์ พิจารณาร่างกฎหมายลําดับรอง
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานการประชุมคณะกรรมการราชทัณฑ์ ครั้งที่ ๑/๒๕๖๑
ในวันศุกร์ที่ ๑๖ กุมภาพันธ์ ๒๕๖๑ เวลา ๐๙.๐๐ น.
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
เป็นประธานการประชุมคณะกรรมการราชทัณฑ์ ครั้งที่ ๑/๒๕๖๑
เพื่อพิจารณาร่างกฎหมายลําดับรองซึ่งออกตามพระราชบัญญัติราชทัณฑ์ พ.ศ. ๒๕๖๐ ได้แก่
ร่างกฎกระทรวงออกตามความในพระราชบัญญัติราชทัณฑ์ พ.ศ.๒๕๖๐
ร่างระเบียบกรมราชทัณฑ์ว่าด้วยการพัฒนาพฤตินิสัยผู้ต้องขัง พ.ศ. ....
และร่างระเบียบกรมราชทัณฑ์ว่าด้วยการกําหนดความผิดอาญาที่ผู้บัญชาการเรือนจํา
มีอํานาจวินิจฉัยลงโทษฐานผิดวินัย พ.ศ. ....
โดยมีผู้บริหารกระทรวงยุติธรรม และผู้แทนหน่วยงานที่เกี่ยวข้อง เข้าร่วมฯ
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
ทั้งนี้ ร่างกฎหมายและระเบียบดังกล่าวยังต้องมีการเพิ่มเติมและแก้ไขในบางประเด็น
เพื่อให้เกิดความชัดเจนและครอบคลุมเมื่อมีผลบังคับใช้ ที่ประชุมฯ
จึงได้มีมติมอบหมายให้ฝ่ายเลขานุการรวบรวมข้อสังเกต
และข้อเสนอแนะจากคณะกรรมการราชทัณฑ์ ไปแก้ไขปรับปรุงร่างกฎหมาย และระเบียบดังกล่าว
เพื่อนํามาเสนอให้คณะกรรมการฯ พิจารณารับรองในการประชุมครั้งต่อไป
รัฐบาลไทย-ข่าวทำเนียบรัฐบาล-รมช.ธรรมนัส มอบนโยบายแก่ อ.ต.ก.
วันศุกร์ที่ 30 สิงหาคม 2562
รมช.ธรรมนัส มอบนโยบายแก่ อ.ต.ก.
รมช.ธรรมนัส มอบนโยบายแก่ อ.ต.ก. หนุนการตลาดสินค้าเกษตรออนไลน์ เพิ่มช่องทางสร้างรายได้แก่เกษตรกรอย่างยั่งยืน
ร้อยเอกธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังมอบนโยบายแนวทางการดําเนินงานและตรวจเยี่ยมองค์การตลาดเพื่อเกษตรกร และเยี่ยมชมการดําเนินงานภายใน อ.ต.ก. ณ องค์การตลาดเพื่อเกษตรกร เขตจตุจักร กรุงเทพฯ ว่า องค์การตลาดเพื่อเกษตรกร (อ.ต.ก.) เป็นหน่วยงานภายใต้สังกัดกระทรวงเกษตรและสหกรณ์ที่มีแผนการดําเนินงานสอดคล้องกับนโยบายรัฐบาล โดยมุ่งเน้นส่งเสริมการนํานวัตกรรมและเทคโนโลยีมาใช้ในการสร้างมูลค่าเพิ่ม และยกระดับมาตรฐานผลผลิตทางการเกษตร ต่อยอดไปสู่เกษตรอุตสาหกรรม การพัฒนาระบบตลาด เชื่อมโยงตลาดเพื่อให้ผลผลิตของเกษตรกรถึงมือผู้บริโภคอย่างเป็นธรรม ยกระดับรายได้และคุณภาพชีวิตให้กับเกษตรกร
สําหรับแผนการดําเนินงานในปี 2562 อ.ต.ก. มีนโยบายในการยกระดับมาตรฐานสินค้าเกษตรสู่ความยั่งยืน และส่งเสริมการตลาดนําการผลิตภาคการเกษตร ซึ่งสอดคล้องกับพันธกิจขององค์กร 3 ด้าน ประกอบด้วย 1) สร้างตลาดปัจจัยการผลิตและตลาดสินค้าเกษตรคุณภาพ โดยส่งเสริมการซื้อขายสินค้าบนระบบออนไลน์ จัดตั้งตลาด อ.ต.ก. ในภูมิภาคและจัดตั้งตลาดน้ํา 2) สร้างมูลค่าเพิ่มสินค้าเกษตรในรูปแบบ 1 จังหวัด 1 อุตสาหกรรมการเกษตร คัดสรรสินค้าเกษตร Best of อ.ต.ก. สร้าง Brand อ.ต.ก. และจัดงาน อ.ต.ก. Fair 3) ส่งเสริมเกษตรพันธสัญญาและจัดทําตลาดสินค้าเกษตรในต่างประเทศให้เกษตรกร
"ได้ให้นโยบาย อ.ต.ก. ในการเป็นแหล่งรองรับผลผลิตทางการเกษตรจากเกษตรกรสู่ผู้บริโภคโดยตรง ซึ่งจะใช้แนวทางขยายตลาด อ.ต.ก. ไปทั่วประเทศทั้ง 77 จังหวัด และขับเคลื่อนนโยบายการตลาดนําการผลิต โดยสํารวจความต้องการของตลาด กําหนดปริมาณการรับซื้อ และเป็นแหล่งจําหน่ายสินค้า สร้างรายได้ให้แก่เกษตรกรในท้องถิ่นนั้นๆ โดยไม่ต้องนําสินค้ามาขายที่ตลาด อ.ต.ก. ในกรุงเทพ"
ทั้งนี้ การดําเนินงานที่กล่าวมาแล้วข้างต้นจะส่งผลให้เกิดประโยชน์ต่อภาคเกษตรกรรมในหลายด้าน อาทิ 1) เกษตรกรสามารถลดต้นทุนในการผลิต เพิ่มผลผลิตทางการเกษตร มีช่องทางการตลาดในการจําหน่ายผลผลิตการเกษตรเพิ่มขึ้น สร้างมูลค่าเพิ่มสินค้าเกษตร เพิ่มรายได้ ยกระดับคุณภาพชีวิตเกษตรกรผู้บริโภค มีโอกาสในการเข้าสู่ช่องทางการตลาดสินค้าเกษตรคุณภาพมากขึ้น และได้รับสินค้าที่มีคุณภาพ มาตรฐานปลอดภัย 2) องค์การตลาดเพื่อเกษตรกร มีการใช้ประโยชน์สินทรัพย์อย่างเต็มศักยภาพ มีศูนย์กลางกระจายปัจจัยการผลิตและระบบตลาดที่ทันสมัย ครบวงจรเป็นต้นแบบ สามารถเป็นที่พึ่งของเกษตรกรได้อย่างยั่งยืน เป็นกลไกด้านการตลาดสินค้าเกษตรของรัฐที่มีประสิทธิภาพในการช่วยเหลือเกษตรกร มีภาพลักษณ์ที่ดีต่อสาธารณชน และ 3) ภาครัฐบาล ยกระดับมาตรฐานสินค้าเกษตร ภาพลักษณ์ด้านคุณภาพ มาตรฐาน ปลอดภัย และสร้างมูลค่าเพิ่มของสินค้าเกษตร และขยายตลาดสินค้าเกษตรคุณภาพ/การบริโภคสินค้าเกษตรคุณภาพเพิ่มขึ้น
ในโอกาสนี้ รมช.ธรรมนัส ได้เยี่ยมชมการดําเนินงานภายใน อ.ต.ก. อาทิ ตลาดอินทรีย์ ร้านค้ามินิ อ.ต.ก. ร้าน Best Of Ortorkor ตลาดสดต้นแบบ และตลาดเกษตรกร พื้นที่ 350 และ 1,000 ตร.ม. ด้วย.
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-​“ลุงณัฐ” ใจดี แจกทุนเด็กๆ สานต่อความฝันเรียนดี แต่ยากจน!!
วันอังคารที่ 3 กันยายน 2562
​“ลุงณัฐ” ใจดี แจกทุนเด็กๆ สานต่อความฝันเรียนดี แต่ยากจน!!
พลเอก ณัฐ อินทรเจริญ ปลัดกระทรวงกลาโหม พร้อมสร้างโอกาสทางการศึกษา โดยเป็นประธานในพิธีมอบทุนการศึกษา ประจําปีการศึกษา 2561 ให้กับนักเรียนโรงเรียนกลาโหมอุทิศ
พลเอก ณัฐ อินทรเจริญ ปลัดกระทรวงกลาโหม พร้อมสร้างโอกาสทางการศึกษา โดยเป็นประธานในพิธีมอบทุนการศึกษา ประจําปีการศึกษา 2561 ให้กับนักเรียนโรงเรียนกลาโหมอุทิศ ที่เรียนดี ประพฤติดี แต่ขาดแคลนทุนทรัพย์ บุตรข้าราชการทหาร และมอบเกียรติบัตรให้แก่นักเรียนที่ทําคุณความดี อันเป็นประโยชน์แก่โรงเรียน พร้อมมอบโล่เกียรติยศให้กับคณะครู และบุคคลที่อุทิศตนสร้างคุณประโยชน์ด้านการศึกษาให้กับโรงเรียนกลาโหมอุทิศอีกด้วย
รัฐบาลไทย-ข่าวทำเนียบรัฐบาล-ก.ยุติธรรม จับมือ 7 กระทรวง หารือเตรียมจัดงาน MOU  เพื่อช่วยเหลือประชาชนให้เข้าถึงงานบริการพื้นฐานของรัฐ
วันพฤหัสบดีที่ 7 มิถุนายน 2561
ก.ยุติธรรม จับมือ 7 กระทรวง หารือเตรียมจัดงาน MOU  เพื่อช่วยเหลือประชาชนให้เข้าถึงงานบริการพื้นฐานของรัฐ
ก.ยุติธรรม จับมือ 7 กระทรวง หารือเตรียมจัดงาน MOU เพื่อช่วยเหลือประชาชนให้เข้าถึงงานบริการพื้นฐานของรัฐ
ในวันพุธที่ ๖ มิถุนายน 2561 เวลา ๐๙.๓๐ น.
ณ ห้องประชุมกระทรวงยุติธรรม ๒ ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมเตรียมการจัดงานพิธีลงนามบันทึกข้อตกลงการบูรณาการความร่วมมือ
เพื่อให้ความช่วยเหลือประขาชนให้เข้าถึงงานบริการพื้นฐานของรัฐ (MOU)
ระหว่าง
กระทรวงยุติธรรม กระทรวงพัฒนาสังคมและความมั่นคงของมนุษย์
กระทรวงดิจิทัลเพื่อเศรษฐกิจและสังคม กระทรวงมหาดไทย กระทรวงแรงงาน
กระทรวงศึกษาธิการ กระทรวงสาธารณสุข และสํานักงานตํารวจแห่งชาติ
ซึ่งกําหนดจัดขึ้นในวันที่ ๒๖ มิถุนายน ๒๕๖๐ เวลา ๑๔.๓๐ น. ณ ตึกสันติไมตรี ทําเนียบรัฐบาล
โดยที่ประชุมได้ร่วมกันพิจารณาร่างกําหนดการ รวมถึงรูปแบบการจัดงาน
พร้อมทั้งรับฟังความเห็นและข้อเสนอแนะในการจัดพิธีลงนามบันทึกข้อตกลงฯ ดังกล่าว
ทั้งนี้ เพื่อเป็นการสร้างความร่วมมือในการให้บริการประชาชน
เพื่ออํานวยความยุติธรรมลดความเหลื่อมล้ํา และสามารถนําไปใช้เป็นกลไกในการขับเคลื่อนการดําเนินงาน
ด้านการให้ความช่วยเหลือประชาชนให้สามารถเข้าถึงงานบริการพื้นฐานของรัฐในด้านต่างๆ
ได้อย่างเท่าเทียม ทั่วถึง และเกิดประสิทธิภาพสูงสุด
รัฐบาลไทย-ข่าวทำเนียบรัฐบาล-มหาดไทยสั่งการทุกจังหวัด คุมเข้มความปลอดภัยจราจร ลดอุบัติเหตุทางถนนช่วงเทศกาลสงกรานต์ ปี 2560
วันจันทร์ที่ 3 เมษายน 2560
มหาดไทยสั่งการทุกจังหวัด คุมเข้มความปลอดภัยจราจร ลดอุบัติเหตุทางถนนช่วงเทศกาลสงกรานต์ ปี 2560
กระทรวงมหาดไทยสั่งการทุกจังหวัด คุมเข้มความปลอดภัยจราจร ลดอุบัติเหตุทางถนนช่วงเทศกาลสงกรานต์ ปี 2560
วันนี้ (3 เม.ย.60) ที่กระทรวงมหาดไทย นายกฤษฎา บุญราช ปลัดกระทรวงมหาดไทย เปิดเผยว่า ตามที่ศูนย์อํานวยการความปลอดภัยทางถนนได้มีการประชุมพิจารณาแผนบูรณาการป้องกันและลดอุบัติเหตุทางถนนในช่วงเทศกาลสงกรานต์ พ.ศ. 2560 และมีข้อสั่งการเกี่ยวกับแนวทางการดูแลความปลอดภัยทางถนนซึ่งเน้นมาตรการบังคับใช้กฎหมายอย่างเคร่งครัด ควบคู่กับมาตรการกระตุ้นจิตสํานึก และการใช้มาตรการทางสังคม ดังนั้น เพื่อให้เป็นไปตามแนวทางดังกล่าวกระทรวงมหาดไทย จึงสั่งการให้ทุกจังหวัดเร่งดําเนินการดังนี้
1. มาตรการบังคับใช้กฎหมาย เน้นการควบคุมความเร็ว โดยเฉพาะการกําหนดจุดห้ามขับรถเร็วในเขตชุมชน การควบคุมการจําหน่ายสุรา โดยให้ชุดปฏิบัติการประจําตําบลตักเตือนร้านค้าในหมู่บ้านห้ามจําหน่ายสุราให้แก่เด็กอายุต่ํากว่า 20 ปีบริบูรณ์ และต้องจําหน่ายในห้วงเวลาตามที่กฎหมายกําหนด
2. มาตรการกระตุ้นจิตสํานึกและมาตรการทางสังคม ให้นายอําเภอแจ้งกํานัน ผู้ใหญ่บ้าน คณะกรรมการหมู่บ้าน และชุดปฏิบัติการประจําตําบล/หมู่บ้าน ประชุมประชาคมหมู่บ้าน เพื่อนํากติกาหรือธรรมนูญชุมชน/หมู่บ้าน ให้ประชาชนปฏิบัติและมีส่วนร่วมรับผิดชอบ รวมทั้งสํารวจในหมู่บ้าน/ชุมชน หากมีการจัดงานรื่นเริงให้ควบคุมไม่ให้จัดงานเกินเวลาที่กําหนด และให้จัดพื้นที่จอดรถพร้อมรับฝากกุญแจรถ หากพบว่าผู้ใช้รถเมาสุราต้องให้ผู้อื่นที่ไม่เมามารับรถกลับบ้านแทน รวมไปถึงให้สํารวจลูกบ้านที่มีพฤติกรรมดื่มสุราและขับรถหรือก่อความรําคาญแก่ผู้อื่น ต้องให้ผู้ปกครองดูแลคนในบ้านไม่ให้มีพฤติกรรมดังกล่าวอีก
ที่สําคัญคือ กํานัน ผู้ใหญ่บ้าน จะต้องให้คําแนะนําเน้นย้ําและดูแลลูกบ้าน เรื่องการขับขี่ยานพาหนะ โดยผู้ขับรถต้องไม่ดื่มสุราโดยเด็ดขาด และให้ชุดปฏิบัติการตําบลร่วมกับองค์กรปกครองส่วนท้องถิ่น และกํานัน ผู้ใหญ่บ้าน รณรงค์ประชาสัมพันธ์เชิงรุก แบบเคาะประตูบ้าน เพื่อสร้างการรับรู้ให้ประชาชนมีความตระหนัก มีองค์ความรู้ และมีส่วนร่วมในการลดอุบัติเหตุทางถนนอย่างจริงจังด้วย
และ 3. ด้านการประชาสัมพันธ์ ทุกจังหวัดจะต้องเร่งสร้างการรับรู้และความเข้าใจแก่ประชาชน โดยให้ผู้ว่าราชการจังหวัด แจ้งสํานักงานประชาสัมพันธ์จังหวัด ประชาสัมพันธ์เกี่ยวกับแนวปฏิบัติในช่วงเทศกาลสงกรานต์ตามแนวทางดังกล่าวผ่านสื่อท้องถิ่นในพื้นที่ทุกช่องทาง เช่น วิทยุ โทรทัศน์ สิ่งพิมพ์ รวมถึงการติดตามข่าวสารและติดตามผลกรณีการเกิดอุบัติเหตุในพื้นที่จังหวัดด้วย โดยอาจใช้ทั้งภาษาราชการและภาษาถิ่นร่วมด้วย รวมทั้งการประชาสัมพันธ์ในพื้นที่หมู่บ้านผ่านเสียงตามสายของหมู่บ้าน/ชุมชน เพื่อให้เข้าถึงประชาชนมากที่สุด
ปลัดกระทรวงมหาดไทย กล่าวเพิ่มเติมว่า การป้องกันและลดอุบัติเหตุทางถนนในช่วงเทศกาลสงกรานต์ ปี 2560 จําเป็นอย่างยิ่งที่ต้องอาศัยความร่วมมือจากภาคประชาชนในพื้นที่ โดยต้องยึดหลักความปลอดภัยและปฏิบัติตามกฎหมาย และที่สําคัญคือ จิตสํานึกในการใช้รถใช้ถนน ภายใต้แนวคิด ขับรถมีน้ําใจ รักษาวินัยจราจร เพื่อลดความสูญเสียจากอุบัติเหตุทางถนน และสร้างความปลอดภัยทางถนนอย่างยั่งยืน.
ครั้งที่ 49/2560
รัฐบาลไทย-ข่าวทำเนียบรัฐบาล-ขอเชิญร่วมงาน "สัปดาห์แห่งการออกแบบอุตสาหกรรม INDUSTRIAL DESIGN WEEK 2017"
วันอังคารที่ 21 กุมภาพันธ์ 2560
ขอเชิญร่วมงาน "สัปดาห์แห่งการออกแบบอุตสาหกรรม INDUSTRIAL DESIGN WEEK 2017"
กรมส่งเสริมอุตสาหกรรม กระทรวงอุตสาหกรรม ขอเชิญร่วมงานสัปดาห์แห่งการออกแบบอุตสาหกรรม (Industrial Design Week 2017 : ID WEEK ) : Insprie Ideas for Smart SMEs
กรมส่งเสริมอุตสาหกรรม กระทรวงอุตสาหกรรม ขอเชิญร่วมงานสัปดาห์แห่งการออกแบบอุตสาหกรรม (Industrial Design Week 2017 : ID WEEK ) : Insprie Ideas for Smart SMEs เตรียมพบกับ 11 พื้นที่ 14 หน่วยร่วม ปรากฎการณ์ครั้งแรกบนความร่วมมือ จาก 27 หน่วยงานทั้งภาครัฐและเอกชน ที่จะมาร่วมสร้างกิจกรรมเพื่อเพิ่มศักยภาพนักออกแบบ ผู้ประกอบการ และ SMEs ทุกอุตสาหกรรม ร่วมต่อยอดธุรกิจผลิตสินค้าดีไซน์ ที่มีมูลค่าสูงขึ้น สามารถแข่งขันในตลาดระดับโลก ภายในงานพบกับเสวนา “Industrial Design Highlight” โดยนักออกแบบมืออาชีพ อาทิ คุณพลพัฒน์ อัศวะประภา เจ้าของแบรนด์ ASAVA,คุณกวี พฤกษาพรพงศ์ นายกสมาคมอุตสาหกรรมรองเท้าไทยและผู้บริหารแบรนด์ ADDA, คุณดนู โชติกพนิช CEO บริษัท คอบร้าอินเตอร์เนชั่นแนล จํากัด และคุณสมชนะ กังวารจิตต์ Executive Creative Director จาก Prompt Design พร้อมชมนิทรรศการและขอคําปรึกษาด้านอุตสาหกรรมการออกแบบจากหน่วยร่วม
เช็คอินร่วมกัน !!! อย่างเป็นทางการ จันทร์ที่ 27 กุมภาพันธ์ 2560 นี้ เริ่ม 13.30 น. โดยรัฐมนตรีว่าการกระทรวงอุตสาหกรรม คุณอุตตม สาวนายน ณ ห้องแกรนด์บอลรูม ศูนย์ประชุมแห่งชาติสิกิติ์ ติดตามรายละเอียดเพิ่มเติมได้ที่ http://www.thaitextile.org/index.php/blog/2017/02/activity_2560_designweek
รัฐบาลไทย-ข่าวทำเนียบรัฐบาล-รฟม. แจ้งเวลาให้บริการรถไฟฟ้า MRT รวมถึงอาคารและลานจอดแล้วจรทุกแห่ง เป็นปกติ ตั้งแต่วันที่ 15 มิถุนายน 2563 เป็นต้นไป [กระทรวงคมนาคม]
วันจันทร์ที่ 15 มิถุนายน 2563
รฟม. แจ้งเวลาให้บริการรถไฟฟ้า MRT รวมถึงอาคารและลานจอดแล้วจรทุกแห่ง เป็นปกติ ตั้งแต่วันที่ 15 มิถุนายน 2563 เป็นต้นไป [กระทรวงคมนาคม]
รฟม. แจ้งเวลาให้บริการรถไฟฟ้า MRT รวมถึงอาคารและลานจอดแล้วจรทุกแห่ง เป็นปกติ ตั้งแต่วันที่ 15 มิถุนายน 2563 เป็นต้นไป
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ดําเนินการสอดคล้องตามมติที่ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรน่า 2019 หรือโควิด-19 (ศบค.) ที่เห็นชอบให้ยกเลิกเวลาการห้ามออกนอกเคหสถาน (เคอร์ฟิว) และผ่อนปรนกิจการและกิจกรรมในระยะที่ 4 ตั้งแต่วันที่ 15 มิถุนายน 2563 โดยปรับเวลาการให้บริการรถไฟฟ้ามหานคร สายเฉลิมรัชมงคล (MRT สายสีน้ําเงิน) และรถไฟฟ้ามหานคร สายฉลองรัชธรรม (MRT สายสีม่วง) เป็นเวลาปกติ ดังนี้
1. ให้บริการรถไฟฟ้า MRT สายสีม่วง ตั้งแต่เวลา 05.30 – 24.00 น. และให้บริการรถไฟฟ้า MRT สายสีน้ําเงิน ตั้งแต่เวลา 06.00 – 24.00 น. ทั้งนี้ ผู้โดยสารสามารถตรวจสอบตารางการเดินรถและเวลารถไฟฟ้าขบวนสุดท้ายได้จากประกาศภายในสถานี หรือเฟซบุ๊ก MRT Bangkok Metro โมบายแอพลิเคชั่น Bangkok MRT เว็บไซต์ www.bemplc.co.th ศูนย์บริการข้อมูล โทร. 0 2624 5200
2. อาคารและลานจอดแล้วจรของ รฟม. จะเปิดให้บริการเวลา 05.00 – 01.00 น. โดยปัจจุบัน รฟม. มีที่จอดรถในแนวสายทางรถไฟฟ้า MRT สายสีน้ําเงิน จํานวน 13 แห่ง ได้แก่ อาคารจอดแล้วจรที่สถานีลาดพร้าว สถานีศูนย์วัฒนธรรมแห่งประเทศไทย สถานีหลักสอง (2 อาคาร) และลานจอดแล้วจรที่สถานีรัชดาภิเษก สถานีห้วยขวาง สถานีศูนย์วัฒนธรรมแห่งประเทศไทย (2 ลาน) สถานีพระราม 9 สถานีเพชรบุรี สถานีศูนย์การประชุมแห่งชาติสิริกิติ์ (2 ลาน) และสถานีสามย่าน ที่จอดรถในแนวสายทางรถไฟฟ้า MRT สายสีม่วง จํานวน 4 แห่ง ได้แก่ อาคารจอดแล้วจรที่สถานีคลองบางไผ่ สถานีสามแยกบางใหญ่ สถานีบางรักน้อยท่าอิฐ และสถานีแยกนนทบุรี 1 รวมถึงที่จอดรถในแนวสายทางรถไฟฟ้าสายสีเขียว ช่วงแบริ่ง - สมุทรปราการ จํานวน 1 แห่ง คือ ลานจอดแล้วจรที่สถานีเคหะสมุทรปราการ
ทั้งนี้ การผ่อนปรนกิจการและกิจกรรมในระยะที่ 4 นั้น จะส่งผลให้มีจํานวนผู้ใช้บริการรถไฟฟ้าเพิ่มมากขึ้น จนใกล้เคียงกับช่วงเวลาปกติ รฟม. ขอความร่วมมือผู้โดยสารโปรดปฏิบัติตนในการใช้ชีวิตแบบวิถีใหม่ (New Normal) ในการเดินทางด้วยระบบรถไฟฟ้า ด้วยการสวมใส่หน้ากากผ้าหรือหน้ากากอนามัยตลอดระยะเวลาการใช้บริการ รักษาระยะห่างในการใช้บริการตามมาตรการ Social Distancing ตามนโยบายของรัฐบาล กระทรวงคมนาคม และกรมการขนส่งทางราง รวมถึงให้ความร่วมมือกับเจ้าหน้าที่ในการตรวจวัดอุณหภูมิร่างกายก่อนเข้าใช้บริการ ล้างมือด้วยเจลแอลกอฮอล์ในจุดให้บริการในสถานี เพื่อความปลอดภัยทางสุขอนามัยของทุกคน
รัฐบาลไทย-ข่าวทำเนียบรัฐบาล-การหักลดหย่อนภาษีค่าซ่อมบ้านซ่อมรถที่เสียหายจากน้ำท่วม
วันพุธที่ 18 มกราคม 2560
การหักลดหย่อนภาษีค่าซ่อมบ้านซ่อมรถที่เสียหายจากน้ําท่วม
ตามที่คณะรัฐมนตรีได้มีมติเห็นชอบมาตรการภาษีเพื่อช่วยเหลือและฟื้นฟูผู้ได้รับผลกระทบจากอุทกภัยภาคใต้เมื่อวันที่ 17 มกราคม 2560 กรณีการหักลดหย่อนภาษีค่าซ่อมบ้านและค่าซ่อมรถ นั้น
นายสมชาย แสงรัตนมณีเดช รองอธิบดีกรมสรรพากร ในฐานะโฆษกกรมสรรพากร ชี้แจงว่า “เพื่อเป็นการบรรเทาความเดือดร้อนให้แก่ผู้เสียภาษีที่มีทรัพย์สินเสียหายจากเหตุอุทกภัยที่เกิดขึ้นในช่วงเวลานี้ คณะรัฐมนตรีได้มีมติเห็นชอบมาตรการภาษีเกี่ยวกับการให้สิทธิหักลดหย่อนภาษีค่าซ่อมบ้านและค่าซ่อมรถที่ได้รับความเสียหายจากน้ําท่วม โดยมีรายละเอียดสรุปได้ดังนี้
1. กรณีซ่อมบ้าน ให้ผู้มีเงินได้สามารถใช้สิทธิหักลดหย่อนภาษีสําหรับจํานวนเงินที่ได้จ่ายเป็นค่าซ่อมแซมหรือค่าวัสดุอุปกรณ์ในการซ่อมแซมอสังหาริมทรัพย์ที่เป็นอาคาร หรือที่อยู่ในเขตอาคาร หรือห้องชุดในอาคารชุด หรือทรัพย์สินที่มีการประกอบติดตั้งติดกับตัวอาคารหรือในเขตอาคารหรือห้องชุดในอาคารชุด ซึ่งได้รับความเสียหายจากเหตุอุทกภัยที่เกิดขึ้นระหว่างวันที่ 1 ธันวาคม 2559 ถึงวันที่ ๓๑ พฤษภาคม ๒๕60 และอยู่ในพื้นที่ที่ทางราชการประกาศให้เป็นพื้นที่ที่เกิดอุทกภัย ทั้งนี้ ตามจํานวนที่จ่ายจริงแต่ไม่เกิน 100,000 บาท โดยต้องมีการจ่ายค่าซ่อมภายในวันที่ 31 พฤษภาคม 2560
ตัวอย่างเช่น
(1) ค่าซ่อมแซมหรือค่าวัสดุอุปกรณ์ในการซ่อมแซมอสังหาริมทรัพย์ที่เป็นอาคาร เช่น ค่าสีทาบ้าน ห้องชุดในอาคารชุด หรือตึกแถว ค่ากระเบื้อง ค่าฝ้าเพดาน ค่าหลังคา ค่าอิฐ ค่าปูน ที่ใช้ในการซ่อมแซม และค่าแรงในการซ่อมแซม
(2) ค่าซ่อมแซมหรือค่าวัสดุอุปกรณ์ในการซ่อมแซมทรัพย์สินที่มีการประกอบติดตั้งติดกับ ตัวอาคารหรือห้องชุด เช่น ค่าซ่อมแซมเฟอร์นิเจอร์ built-in
(3) ค่าซ่อมแซมหรือค่าวัสดุอุปกรณ์ในการซ่อมแซมทรัพย์สินที่มีการประกอบติดตั้งติดอยู่ในเขตอาคาร เช่น ค่าวัสดุอุปกรณ์ในการซ่อมรั้ว ประตูรั้ว กําแพง โรงรถ สระว่ายน้ํา บ่อเลี้ยงปลา รวมทั้งค่าแรง
2. กรณีซ่อมรถ ให้ผู้มีเงินได้สามารถใช้สิทธิหักลดหย่อนภาษีสําหรับจํานวนเงินที่ได้จ่ายเป็นค่าซ่อมแซมหรือค่าวัสดุอุปกรณ์ในการซ่อมแซมรถ หรืออุปกรณ์ หรือสิ่งอํานวยความสะดวกในรถ ซึ่งได้รับความเสียหายจากเหตุอุทกภัยที่เกิดขึ้นระหว่างวันที่ 1 ธันวาคม 2559 ถึงวันที่ ๓๑ พฤษภาคม ๒๕60 และอยู่ในพื้นที่ที่ทางราชการประกาศให้เป็นพื้นที่ที่เกิดอุทกภัย ทั้งนี้ ตามจํานวนที่จ่ายจริงแต่ไม่เกิน 30,000 บาท โดยต้องมีการจ่ายค่าซ่อมภายในวันที่ 31 พฤษภาคม 2560
ตัวอย่างเช่น ค่าซ่อมรถยนต์ รถจักรยานยนต์ ค่าซ่อมตัวเครื่องยนต์ ค่าซ่อมแซมสีรถ เบาะรถ ล้อรถ ระบบแอร์ในรถ หรืออุปกรณ์ที่ติดกับตัวรถซึ่งเสียหายจากการถูกน้ําท่วม โดยรถนั้นจะต้องเป็นรถตามกฎหมายว่าด้วยรถยนต์หรือกฎหมายว่าด้วยการขนส่งทางบก
2 ค่าซ่อมบ้านและค่าซ่อมรถดังกล่าวที่จ่ายในปี 2560 ให้ใช้สําหรับการคํานวณเสียภาษีเพื่อยื่นแบบ ภ.ง.ด.90/91 ประจําปีภาษี 2560 ที่จะต้องยื่นรายการภายในวันที่ 31 มีนาคม 2561 จึงขอให้ผู้เสียภาษีเก็บเอกสารการจ่ายเงินค่าซ่อมเพื่อใช้เป็นหลักฐานในการยื่นรายการเพื่อเสียภาษีด้วย”
สําหรับผู้ที่มีข้อสงสัยสามารถสอบถามเพิ่มเติมได้ที่สํานักงานสรรพากรพื้นที่ทุกพื้นที่และศูนย์สารนิเทศสรรพากร โทร.1161
สํานักบริหารกลาง ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-กพร. เร่งหารือด้านกฎหมายการขนแร่ออกนอกพื้นที่เหมืองทอง หลังมีคำสั่ง คสช. ได้หรือไม่
วันพุธที่ 22 กุมภาพันธ์ 2560
กพร. เร่งหารือด้านกฎหมายการขนแร่ออกนอกพื้นที่เหมืองทอง หลังมีคําสั่ง คสช. ได้หรือไม่
กระทรวงอุตสาหกรรม โดยกรมอุตสาหกรรมพื้นฐานและการเหมืองแร่ (กพร.) และสํานักงานอุตสาหกรรมจังหวัดเลย เร่งหารือข้อกฎหมาย ก่อนชี้ชัดบริษัท ทุ่งคํา จํากัด สามารถขนแร่ออกนอกพื้นที่เหมืองได้หรือไม่  พร้อมสั่งให้บริษัทฯ ยุติการขนแร่แล้ว
นายสมบูรณ์ ยินดียั่งยืน อธิบดีกรมอุตสาหกรรมพื้นฐานและการเหมืองแร่ กระทรวงอุตสาหกรรม ชี้แจงว่า ตามที่ปรากฏเป็นข่าวว่า ชาวบ้านคัดค้านการขนแร่ทองคําออกจากพื้นที่เหมือง อ.วังสะพุง จ.เลย นั้น จากการตรวจสอบในเบื้องต้น ปรากฏว่า การดําเนินการดังกล่าว เป็นการดําเนินการในพื้นที่ของบริษัท ทุ่งคํา จํากัด ซึ่งได้หยุดดําเนินการมาประมาณ 4 ปี โดยได้มีการนํารถบรรทุก จํานวน 11 คัน เพื่อเตรียมขนแร่ทองแดงที่มีทองคําและเงินเจือปน จํานวน 190 ถุงบิ๊กแบ็ก ซึ่งแร่ที่บริษัทฯ จะขนดังกล่าวเป็นแร่เก่าที่ตกค้างอยู่ในกระบวนการแต่งแร่ก่อนที่บริษัทฯ จะหยุดการทําเหมือง
อย่างไรก็ตาม เนื่องจากมีคําสั่งหัวหน้าคณะรักษาความสงบแห่งชาติ (คสช.) ที่ 72/2559 เรื่องการแก้ไขปัญหาผลกระทบจากการประกอบกิจการเหมืองแร่ทองคํา ซึ่งกําหนดให้ผู้ประกอบการที่ได้รับประทานบัตรและใบอนุญาตต่าง ๆ ตามกฎหมายที่เกี่ยวข้องกับการประกอบกิจการเหมืองแร่ทองคํา ระงับการประกอบกิจการไว้ตั้งแต่วันที่ 1 มกราคม 2560 เป็นต้นไป จนกว่าคณะกรรมการนโยบายบริหารจัดการแร่แห่งชาติจะมีมติเป็นอย่างอื่น ดังนั้น ขณะนี้สํานักงานอุตสาหกรรมจังหวัดเลย ได้สั่งให้บริษัทฯ ยุติการขนแร่ออกนอกพื้นที่ก่อน ซึ่งบริษัทฯ ได้ยินยอมขนแร่ลงจากรถบรรทุกแล้ว เมื่อวันที่ 22 กุมภาพันธ์ 2560 เพื่อรอการพิจารณาในประเด็นด้านข้อกฎหมาย
ทั้งนี้ กระทรวงอุตสาหกรรม โดยกรมอุตสาหกรรมพื้นฐานและการเหมืองแร่ และสํานักงานอุตสาหกรรม จังหวัดเลย จะได้มีการประชุมหารือร่วมกันถึงข้อกฎหมายว่า การขนแร่ของบริษัทฯ จะสามารถกระทําได้เพียงใด หลังมีคําสั่งหัวหน้าคณะรักษาความสงบแห่งชาติ ที่ 72/2559 ดังกล่าว นอกจากนี้ การขนแร่ ผู้ประกอบการต้องได้รับใบอนุญาตขนแร่ และดําเนินการชําระค่าภาคหลวงแร่ก่อนดําเนินการขนแร่
22 กุมภาพันธ์ 2560
รัฐบาลไทย-ข่าวทำเนียบรัฐบาล-ผลักดันพืชสมุนไพรไทยช่วยขับเคลื่อนเศรษฐกิจ
วันอังคารที่ 1 ตุลาคม 2562
ผลักดันพืชสมุนไพรไทยช่วยขับเคลื่อนเศรษฐกิจ
วันเสาร์ที่ 28 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลผลักดันให้พืชสมุนไพรไทยช่วยขับเคลื่อนเศรษฐกิจของประเทศ โดยสนับสนุนการดําเนินงานตามพระราชบัญญัติสมุนไพรแห่งชาติที่เน้นการพัฒนาและขึ้นทะเบียนสมุนไพรไทยที่สะดวกรวดเร็วมากขึ้น เพื่อเปิดโอกาสให้สมุนไพรไทยออกสู่ตลาด และสามารถแข่งขันได้ในต่างประเทศ สําหรับการดําเนินงานภายใต้แผนแม่บทแห่งชาติว่าด้วยการพัฒนาสมุนไพร ฉบับที่ 1 ได้ถ่ายทอดความรู้เรื่องสมุนไพร GAP และ Organic ให้กับเกษตรกรรายใหม่ ลงทุนเพื่อการวิจัยและนวัตกรรมเพิ่มขึ้น วิจัยและส่งเสริมการใช้สมุนไพร ขยายช่องทางการตลาดสมุนไพรและเจรจาทางการค้า พัฒนาเมืองสมุนไพร 13 จังหวัด ช่วยให้เกิดการพัฒนาสมุนไพรครบวงจร สร้างงาน สร้างอาชีพ และเพิ่มรายได้ให้แก่เกษตรกรอีกทางหนึ่ง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“ยุติธรรม” หารือแนวทางการขับเคลื่อนการระงับข้อพิพาทของสถาบันอนุญาโตตุลาการ ครั้งที่ 1/2561
วันอังคารที่ 16 มกราคม 2561
“ยุติธรรม” หารือแนวทางการขับเคลื่อนการระงับข้อพิพาทของสถาบันอนุญาโตตุลาการ ครั้งที่ 1/2561
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการสถาบันอนุญาโตตุลาการ ครั้งที่ ๑/๒๕๖๑
ในวันอังคารที่ ๑๖ มกราคม ๒๕๖๑ เวลา ๑๓.๓๐ น.
ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการสถาบันอนุญาโตตุลาการ ครั้งที่ ๑/๒๕๖๑
เพื่อพิจารณาแก้ไขร่างระเบียบและข้อบังคับที่เกี่ยวข้องกับการดําเนินการของสถาบันอนุญาโตตุลาการ
ตลอดจนพิจารณาตัวชี้วัดของสถาบันอนุญาโตตุลาการ ประจําปีงบประมาณ พ.ศ. ๒๕๖๑
ตามที่สํานักงานคณะกรรมการพัฒนาระบบราชการ (ก.พ.ร.) กําหนด
เพื่อให้การดําเนินการด้านกระบวนการอนุญาโตตุลาการมีความสะดวก รวดเร็ว ประหยัด
และเป็นธรรมแก่คู่พิพาททุกฝ่าย ตลอดจนเป็นการส่งเสริม
และพัฒนากระบวนการอนุญาโตตุลาการ
และเพิ่มประสิทธิภาพการดําเนินกิจการเกี่ยวกับการระงับข้อพิพาทโดยวิธีอนุญาโตตุลาการ
แก่ประชาชนทุกฝ่ายด้วยเป็นธรรม และความเท่าเทียม
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมกับ กสทช. จัดการแถลงข่าวมาตรการช่วยแบ่งเบาภาระค่าใช้จ่ายประชาชนผู้ใช้โทรศัพท์มือถือช่วง โควิด-19 [กระทรวงดิจิทัลเพื่อเศรษฐกิจและสังคม]
วันอังคารที่ 21 เมษายน 2563
กระทรวงดิจิทัลฯ ร่วมกับ กสทช. จัดการแถลงข่าวมาตรการช่วยแบ่งเบาภาระค่าใช้จ่ายประชาชนผู้ใช้โทรศัพท์มือถือช่วง โควิด-19 [กระทรวงดิจิทัลเพื่อเศรษฐกิจและสังคม]
กระทรวงดิจิทัลฯ ร่วมกับ กสทช. จัดการแถลงข่าวมาตรการช่วยแบ่งเบาภาระค่าใช้จ่ายประชาชนผู้ใช้โทรศัพท์มือถือช่วง โควิด-19
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม กล่าวว่า วันนี้ ได้มาร่วมกับทาง กสทช ในการจัดแถลงข่าวให้พี่น้องประชาชนได้รับทราบมาตรการที่รัฐบาลได้ขอความร่วมมือ กสทช และโอเปอเรเตอร์ 5 รายในเรื่องการแบ่งเบาภาระลดค่าใช้จ่ายค่าโทรศัพท์มือถือให้พี่น้องประชาชน ซึ่งพี่น้องประชาชนสามารถเข้ามาลงทะเบียนเพื่อยืนยันสิทธิ์ในการโทรฟรี 100 นาทีเป็นระยะเวลา 45 วัน ซึ่งจะให้ลงทะเบียนระหว่างวันวันที่ 1- 15 พฤษภาคม 2563 เมื่อลงทะเบียนแล้วจะได้ SMS ยืนยันสิทธิ์ นับตั้งแต่วันที่ได้ SMS เป็นเวลา 45 วันจะได้ใช้ฟรี 100 นาที ซึ่งทุกคนจะได้สิทธิ์นี้ และสามารถโทรข้ามเครือข่ายได้ ยกเว้นเพียง 2 กลุ่ม คือกลุ่มที่จดทะเบียนในนามนิติบุคคล และผู้จดทะเบียนเป็นชาวต่างชาติ เนื่องจากเป็นนโยบายที่ตั้งใจมอบให้ประชาชนคนไทยในช่วงสถานการณ์โควิด
**********************
รัฐบาลไทย-ข่าวทำเนียบรัฐบาล-รมว.ทส. 'วราวุธ'​ ลงพื้นที่ติดตามการอนุรักษ์​ ฟื้นฟู​อุทยานแห่งชาติหมู่เกาะอ่างทอง​ เน้นย้ำ​ ด้านความปลอดภัย เตรียมพร้อมเปิดอุทยานฯ​ ดีเดย์ 1​ ก.ค.​ 63
วันจันทร์ที่ 22 มิถุนายน 2563
รมว.ทส. 'วราวุธ'​ ลงพื้นที่ติดตามการอนุรักษ์​ ฟื้นฟู​อุทยานแห่งชาติหมู่เกาะอ่างทอง​ เน้นย้ํา​ ด้านความปลอดภัย เตรียมพร้อมเปิดอุทยานฯ​ ดีเดย์ 1​ ก.ค.​ 63
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.)​ พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม​ (ปกท.ทส.)​ และผู้บริหารระดับสูง​ของกระทรวงฯ​ ลงพื้นที่ตรวจติดตามสถานการณ์ทรัพยากรธรรมชาติและสิ่
รมว.ทส. 'วราวุธ'​ ลงพื้นที่ติดตามการอนุรักษ์​ ฟื้นฟู​อุทยานแห่งชาติหมู่เกาะอ่างทอง​ เน้นย้ํา​ ด้านความปลอดภัย เตรียมพร้อมเปิดอุทยานฯ​ ดีเดย์ 1​ ก.ค.​ 63
วันที่ 19 มิ.ย. 63 เวลา 15.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.)​ พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม​ (ปกท.ทส.)​ และผู้บริหารระดับสูง​ของกระทรวงฯ​ ลงพื้นที่ตรวจติดตามสถานการณ์ทรัพยากรธรรมชาติและสิ่งแวดล้อมทางทะเล​ การดําเนินการด้านการอนุรักษ์และฟื้นฟู​หมู่เกาะอ่างทอง​ บริเวณเกาะวัวตาหลับ และ​เกาะแม่เกาะ​ (ทะเลใน)​ อุทยานแห่งชาติหมู่เกาะอ่างทอง​ จังหวัดสุราษฎร์ธานี พร้อมรับฟังการบรรยายสรุปผลการดําเนินงานของอุทยานแห่งชาติหมู่เกาะอ่างทอง​ หลังจากที่มีมาตรการปิดอุทยาน​ฯ​ และแหล่งท่องเที่ยวทางทะเล​ เนื่องจาก​สถานการณ์​โรคติดต่อไวรัสโคโรน่า​ 19​ (โควิด​-19) ทั้งด้านการรักษาความปลอดภัย​ ความสะอาด​ การอนุรักษ์​และรักษาสิ่งแวดล้อมทางทะเล และการดูแลช่วยเหลือนักท่องเที่ยว​ รวมทั้ง​ ชมสาธิต​การให้ความช่วยเหลือนักท่องเที่ยว​ (การทํา​ CPR) จากเจ้าหน้าที่ของอุทยานฯ​ เพื่อเตรียมความพร้อมการเปิดอุทยานฯ ต้อนรับนักท่องเที่ยว​ ในวันที่ 1​ กรกฎาคม​ 2563​ นี้ ซึ่งรมว.ทส.​ และ​ ปกท.ทส.​ ได้ปลูกต้นตะเคียนทอง​ ณ​ ที่ทําการอุทยานแห่งชาติหมู่เกาะอ่างทองในโอกาสนี้ด้วย